b'\n_START_ARTICLE_\nTeresita Manaloto-Magnaye\n_START_SECTION_\nBiograpiya\n_START_PARAGRAPH_\nSi Teresita Manaloto-Magnaye ay isinilang sa Capas, Tarlac, ngunit kasalukuyang naninirahan sa Puerto Galera, Oriental Mindoro, kasama ang kanyang asawa at tatlong anak. Sa Tarlac din niya ginugol ang panahon ng kanyang kabataan, at nag-aral ng kursong secretarial. Ngunit ang pagsusulat, aniya, ay isang sining na nananalaytay sa kanyang mga ugat mula pa sa kanyang pagsilang. Katunayan, ang unang akda ay isang dramang pampaaralan nang siya\'y nasa grade school pa lamang. Sumunod ay mga akdang pangkomiks na sinundan ng nga kuwentong prosa, mga lathalain, tula, at nobela na nalathala sa iba\'t ibang babasahing pambansa._NEWLINE_Nagkamit ng ikatlong gantimpala ang kanyang "Si Turo" bilang pinakamahusay na kuwento ng taon. Nagkamit ng karangalan ang kanyang nobelang "Sa Timbangan ng Katarungan" sa patimpalak na inilunsad ng magasing Liwayway. Ang kanyang kuwentong "Pilat sa Pisngi" ay naging bahagi ng aklat na Panitikan ng Lahi para sa paaralang sekundarya. Sa marami nang taong karanasan sa pagsusulat, ibinibilang siya na isa sa mga batikang manunulat ng nabanggit na magasin sa itaas._NEWLINE_Sa kasalukuyan, bukod sa pagsusulat at pagiging ina ng tahanan, ang pangangaral at pagtuturo ng Biblia ang kanyang pinagkakaabalahan.\n_START_SECTION_\nMga Tauhan\n_START_PARAGRAPH_\nTagapagsalaysay Ang babaeng kasintahan ni Elmer at ang nagsasalaysay sa kuwento at nagseselos sa isang babaeng kabaryo._NEWLINE_Elmer_NEWLINE_Ang kasintahan ng tagapagsalaysay._NEWLINE_Linda_NEWLINE_Ang pinagseselosan ng tagapagsalaysay na may gusto kay Elmer._NEWLINE_Digno_NEWLINE_Isang manliligaw ng tagapagsalaysay na ginamit niya para gantihan si Elmer na kanyang kasintahan.\n_START_SECTION_\nBuod ng Kuwento\n_START_PARAGRAPH_\nNagsimula ang kuwento tungkol sa pagseselos ng tagapagsalaysay kay Linda na may gusto sa kanyang kasintahan na si Elmer. Nalaman niya na nagpunta ang kasintahan sa bahay ni Linda na naging ugat ng kanilang paghihiwalay kahit pa ipinaliwanag sa kanya ng kasintahan ang totoo. Alam din niya na gagawin lahat ni Linda para lang magustuhan ito ni Elmer kaya lalo itong nagalit. Ginusto niyang pagselosin ang dating nobyo kaya\'t ginamit nito ang isang manliligaw para ipadama ang mga nadarama niya noon kay Linda. Nagselos si Elmer ngunit sa halip na siya\'y suyuin ay nagpupunta pa ito ng madalas doon sa bahay nila Linda na labis na ikinalungkot ng dalaga. Isang hapon na malakas ang ulan at bumabagyo ay nasira ang San Miguel Dam sa may ilog ng Tarlac na di-kalayuan sa kanilang tinitirahan. Mataas na ang tubig noong palikas na sila ng bahay nang bumalik siya upang balikan ang naiwang mahalagang bagay. Habang palabas na siya ng bahay ay biglang nasira na ng tuluyan ang kanilang bahay at inanod na ng tubig kasama ang bahay ng kanilang kapit-bahay. Mula doon ay tinangay siya ng tubig, binaybay niya ang ilog magdamag at inakalang malapit ng magwakas ang kanyang buhay kung saan na isip niya ang kasintahang si Elmer kung maayos kaya ang lagay nito. Napansin din niya na wala na din siyang suot na kahit na anong damit at di na niya maalala kung papaano nangyari. Nagising siya sa may baybay na hindi niya alam kung saan at naisip nito kung ano na ang maaring mangyari sa kanya kung meron bang magliligtas sa kanya. Sa di-kalayuan ay may naaninag siyang balsa na palapit na una ay inakala niyang maari siyang pagsamantalahan nito dahil nakahubad siya. Laking tuwa niya ng makita ang kasintahang si Elmer na buong gabi siyang hinanap. Nagkabati na silang dalawa at binigay ni Elmer ang suot niyang damit. Sa hindi niya mapaliwanag na dahilan ay bigla na lang siya napaiyak.\n_START_SECTION_\nMga Paksa\n_START_PARAGRAPH_\nWalang magandang dulot ang Selos. Nasira ang relasyon nila ng kanyang kasintahan dahil sa selos na kung nakinig lamang siya ay di na sana sila nagkatampuhan ng kasintahan._NEWLINE_Sa oras ng kamatayan maiisip mo ang mga bagay na mahalaga sa iyo._NEWLINE_Habang tinatangay na siya ng agos ng ilog ay naisip niya yung mga bagay na mahalaga at importante sa kanya pati na ang mga pagkakamali niya lalo na kay Elmer.\xef\xbb\xbf\n_START_SECTION_\nMga Tauhan\n_START_PARAGRAPH_\nJeremy Tumutulong sa tindihan o maliit na groserya ng magasawang Cely at Larry. Pinsan din siya ni Larry kaya\'t tumutulong ito sa tindahan._NEWLINE_Cely_NEWLINE_Asawa ni Larry at nangangalaga sa tindahan._NEWLINE_Larry_NEWLINE_Asawa ni Cely at pinsan ni Jeremy. Napapabarkada sa mga promineteng tao sa kanilang lugar na naging ugat nang pagaaway nilang magasawa.\n_START_SECTION_\nBuod ng Kuwento\n_START_PARAGRAPH_\nGumaan ang mga trabaho sa maliit ng groserya ng magsawang Larry at Cely ng nagsimulang tumulong ang nakababatang pinsan ni Larry na si Jeremy. Masipag na nagtratrabaho si Jeremy at tumulong sa pagsasa-ayos ng maraming bagay sa tindahan ng magasawa. Si Jeremy din ang tumingin ng mga kakulngan sa paninda pagdumadating ang mga ahente nito kaya nga\'t ng dumating ang ahente ng seguro o insurance ay madalas nila itong maging biro sa kanya. Napapansin ni Cely ang sobrang kabaitan sa kanya ng binata na mas bata pa sa kanya ngunit iwinaksi niya ito dahil alam niyang hindi na siya dalaga. Ang asawa niyang si Larry ay lagi niyang inaaway dahil madalas itong wala sa tindahan at kasama ang mga barkada na pawang mga promineteng tao sa kanilang lugar. Nababawasan ang pera nila sa tindahan sa mga paggastos ng asawa at di nagtagal ay umalis ang asawang si Larry dala ang mga gamit at di nagsabi kung saan pupunta na labis niyang ikinalungkot. Si Jeremy naman ay napansin na nalulungkot siya kaya\'t tinatong siya nito kung mayroon bang maitutulong ang binata, pati ang paghahanap sa umalis na asawa ay inalok ng binata. Di nagtagal ay may dumating na isang plorera ng bulaklak na plastik na may kasamang sulat na walang lagda nanagsasabi ng kanyang pag-ibig kay Cely, na may nagmamahal sa kanya bukod pa sa kanyang asawa at nakasaad pa dito na kung siya ang asawa ni Cely ay hindi niya kaya na paiyakin ito. Nagalit si Cely pagkat lam niya na tanging si Jeremy lang ang nakakaalam ng kanilang problema at alam na din niyang may lihim na pagtingin sa kanya ito. Nagpasya siyang kausapin si Jeremy sa kanilang bahay nang noong hapon din iyon ay dumating ang kanyang asawa na humihingi ng patawad na buong loob namang tinanggap ni Cely. Noong hapon din iyon ay si Jeremy naman ang biglang naglaho at di na bumalik at nagpasya si Cely na ibaon na limot ang mga nangyari. Di nagtagal ay dumating ang ina ni Jeremy na umiiyak at hinahanap ang babae na bumasted daw sa kanyang anak at sana ay mapayuhan ito pagkat napapabarkada sa mga addict ng bayan nila. Doon ay inamin na ni Cely kay Larry ang mga nangyari at nagpasyang kausapin si Jeremy para umayos ang buhay ng bianata ngunit sila ay nabigo. Nabalitaan na lang nila na nasaksak si Jeremy sa isang pagtitipon na pinuntahan nito at namatay sa pangyayaring iyon. Pagkalipas ng isang araw ay dumating ang ahente ng seguro at hinahanp si Cely. Laking gulat na lang niya ng malamn na siya ang ginawang benificiary ni Jeremy at tatanggap ng 150,000 piso dahil dito.\n_START_SECTION_\nMga Paksa\n_START_PARAGRAPH_\nBawal na Pag-ibig Hindi masamang umibig ngunit dapat mo itong ilagay sa tama. Ang pagpatol sa may asawa na ay kasalan hindi lang sa lipunan ngunit kasalanan din sa Diyos._NEWLINE_Hindi natatapos ang buhay sa Pag-ibig_NEWLINE_Isa sa pinakamalaking konsepto ng mga tao ay pag natapos at wala ng patutunguhan ang pag-ibig ay wala na rin saysay ang buhay. Masarap mabuhay at ang pagkakamali ay parte nito ngunit hindi mo ito dapat aksayahin dahil lang iakw ay nabigo.\xef\xbb\xbf\n_START_SECTION_\nMga Tauhan\n_START_PARAGRAPH_\nHenry Naging kasintahan ni Laura na nakipaglive-in kay Annabelle at iniwan si Laura._NEWLINE_Laura_NEWLINE_Katrabaho ni Henry na nagaing nobya nito._NEWLINE_Annabelle_NEWLINE_Kolehiyalang pabor sa live-in at naging karelasyon ni Henry.\n_START_SECTION_\nBuod ng Kuwento\n_START_PARAGRAPH_\nMatagal ng magka-opisina si Henry at Laura, at dahil mabait at maalaga ang dalaga ay niligawan ito ni Henry at di nagtagal ay naging magkasintahan silang dalawa. Dumating sa buhay ni Henry si Annabelle isang moderno at magandang babae na nag-aaral pa sa kolehiyo, mayaman may sariling kotse at apartment. Nagkakilala ang dalawa at nagpakita ng interes sa kanya ang dalaga at nagsimula na silang lumabas habang may relasyon pa sila ni Laura. Di nagtagal at ginusto na ni Annabelle na maglive-in sila ni Henry dahil mas maganda daw ito, trial marriage, walang pananagutan at maari kang umayaw kung hindi mo ito magutuhan na hindi naman tinanggihan ni Henry. Sinabi niya ito kay Laura at naintidihan naman ito at ang sabi sa kanya ay kung saan siya masaya ay dapat niya itong palayain. Nagsimula ang pagsasama ni Henry at Annabelle at dahil mayaman ito ay sunod din ang luho ni Henry. Sinusuklian naman niya ito sa pakikipagsiping sa dalaga na para sa kanya ay napakasuwerte niya. Hatid sundo pa siya ni Annabelle sa trabaho at kina-iinggitan ng mga katrabaho, hindi lang daw maganda at mayaman si Annabelle, champion pa sa kama. Isang araw ay nakausap ni Annabelle ang kanyang mga magulang at nalaman ang kanyang mga ginagawa. Hindi pabor ang mga magulang niya kay Henry at nagbanta na pag hindi itinigil ang relasyon ay puputulin ang kanyang sustento sa pag-aaral. Dahil sa mahal na rin nila ang isa\'t isa ay nagpasyang ipagpatuloy nila ang relasyon nila at mabuhay sa maliit na kita ni Henry. Hindi sanay sa buhay na ganoon si Annabele at nagsimula ang kanilang pagtatalo dahil hindi na sapat ang kinikita ni Henry para sa mga luho ni Annabelle. Di nagtagal at napagdesisyonan ni Annabelle na hiwalayan na si Henry at dahil sila nga ay live-in ay wala siyang pananagutan dito. Dahil dito ay simulang hanapin ni Henry si Laura na nagbabakasakaling mahal pa rin siya ng dalaga. Nalaman din niya namaganda ang trabaho nito at kumikita ng malakaing halaga. Natagpuan niya si Laura at inaya niya ang dalaga upang makapagusap at lumabas mula sa trabaho. Laking gulat niya nang tanggihan siya ni Laura pagkat dumating na ang kasintahan niya para siya ay sunduin mula sa trabaho. Paulit-ulit sa kanyang isip ang mga katagang huling sinabi ni Laura sa kanya, "sorry na lang, Henry."\n_START_SECTION_\nMga Paksa\n_START_PARAGRAPH_\nSobrang tiwala sa sarili Isa sa mga dahilan kung bakit maagang namamatay ang karamihan, kahit na gaano ka pa kasigurado sa isang bagay ay hindi mo masasabi ang panahon._NEWLINE_Trial Marriage_NEWLINE_Maraming gumagawa nito na para sa akin ay dapat mo lang gawin kung sigurado na kayo sa isa\'t isa.\n_START_SECTION_\nMga Tauhan\n_START_PARAGRAPH_\nArthur Kasintahan ni Melanie na nalulungkot sa pagalis ng nobya papuntang ibang bansa para magtrabaho._NEWLINE_Melanie_NEWLINE_Kasintahan ni Arthur na kanailangang umalis para sa ika-gaganda buhay nila ni Arthur._NEWLINE_Tess_NEWLINE_Matalik na kaibigan ni Melanie at Arthur na palagi nilang kasama._NEWLINE_Bob_NEWLINE_Kano na naging katrabaho ni Melanie sa California at naging kasintahan niya.\n_START_SECTION_\nBuod ng Kuwento\n_START_PARAGRAPH_\nPaalis na si Melanie papuntang Estados Unidos at patungo siya California upang doon ay magtrabaho. Malungkot siya dahil magkakahiwalay na sila ni Arthur ang kanyang nobyo ngunit para din ito sa ika-gaganda ng kanilang buhay pag sila ay nagsama na. Dalawang taon silang magkakahiwalay na magiging mahirap para sa isa\'t isa. Inihabilin ni Melanie kay Tess, ang kanilang matalik na kaibigan, si Arthur na huwag hayaang maging malungkot habang wala siya at nangakong susulat palagi para hindi mawalan ng komunikasyon. Alam ni Arthur na matagal ang dalawang taon at nagsisimula ng maging malungkot sa pag-alis ng nobya. Lagi na nitong nakakasama si Tess at nagsisilbing karamay niya sa kalungkutan. Sumusulat si Melanie sa dalawa at nagsasabing nahihirapan itong makisalamuha doon pagkat iba ito sa nakasanayan niyang kultura ngunit sa sumunod na sulat ay sabi ni Melanie na nakakapag-adjust na siya kahit papaano. Nililibang na lang ni Arthur ang sarili sa pagsama sa mga lakad ng kompanya kasama si Tess. Sa tuwing naikukumpara ni Arthur si Tess kay Melanie ay may nararamdaman siyang hapdi sa kanyang puso na pilit niyang tinatalikuran. Dumating ang sunod na liaham at sinabi ni Melanie na tanggap na niya ang states at may kasama na siya palagi na katrabaho doon na nagngangalang Bob. Itinago ito ni Tess kay Arthur pagkat alam niya na masasaktan ito at sinabi na lang na siya lang ata ang hindi makapagadjust sa pag-alis ni Melanie. Sa paglipas ng mga buwan ay hindi na sumusulat si Melanie na labis na ikinabahala ni Arthur. Napagtanto ni Tess na umiibig na rin pala siya kay Arthur nang hindi niya namamalayan at pinilit umiwas sa kanya pagkat alam niya na mali ito. Napansin ito ni Arthur at nagtanong ito kung bakit siya ay umiiwas sa kanya. Tinatanong niya kung mayroon ba siyang nagawang mali kay Tess. Mula noon ay nagkapuwang na sa isa\'t isa ang dalawa. Natanggap na lng ni Tess ang liham ni Melanie na ito ay magpapakasal na kay Bob. Ganoon pala daw sa states at sa bilis ng mga pangyayari ay ikakasal na sila ni Bob na kanyang katrabaho, pinoproblema kung paano ito sasabihin kay Arthur. Nagkita si Arthur at Tess at sinabi ni Arthur sa kanya na ikakasal na nga si Melanie na hindi naman niya ipinagtaka na mangyari. Mahaba ang dalawang taon at para sa kanya ay maraming maaring mangyari tulad ng sa kanilang dalawa ni Tess. Ang sabi pa ni Tess kay Arthur ay pamasak-butas lamang siya ngunit sinabi ni Arthur na higit niyang mahal si Tess kaysa kay Melanie. Umuwi sa bahay ang dalawa ng gabing iyon at sa agaw-dilim ay nakita nila ang bulaklak ng sampaguita na nagsisimulang mamulaklak.\n_START_SECTION_\nMga Paksa\n_START_PARAGRAPH_\nLong-distance Relationship Base sa aking karanasan at mga nasaksihan hindi talaga ito nagtatagumpay. Para sa akin ang ganito ay bound-to-fail._NEWLINE_Huwag maghabilin ng kasintahan sa iba_NEWLINE_Asahan mo na ang taong sasabihan mo nito ay seseryosohin ang iyong mga sinabi. Magugulat ka na lang na ikaw na ang nawalan.\xef\xbb\xbf\n_START_SECTION_\nMga Tauhan\n_START_PARAGRAPH_\nClarissa Anak ni Aling Mila at Mang Bert na ipinaglihi raw sa Tsino._NEWLINE_Aling Mila_NEWLINE_Ina ni Clarissa na dating nagtitinda ng bibingka._NEWLINE_Mang Bert_NEWLINE_Hindi tunay na ama ni Clarissa ngunit tinanggap ang bata kahit na alam niya ang totoo._NEWLINE_Carmelo at Carina_NEWLINE_Mga nakababatang kapatid ni Clarissa na hindi niya kapareha._NEWLINE_Celia_NEWLINE_Babaeng dinukot sa kuwento ni Mang Bert_NEWLINE_Milo_NEWLINE_Lalaking sumagip kay Celia sa kuwento ni Mang Bert.\n_START_SECTION_\nBuod ng Kuwento\n_START_PARAGRAPH_\nLumabas na ang grade three class picture ni Clarissa at nasabi sa kanya ng kanyang kaklase na mas maputi at mas singkit ang kanyang mata kaysa sa kanyang mga kapatid na kanya namang ipinagtanggol at sinabing na pogi at maganda din naman sila. Umuwi ng bahay si Clarissa at ipinakita kay Mang Bert at Aling Mila ang larawan at pilit ang tanong kung siya ba ay ipinaglihi sa Tsino. Mas maputi din siya kaysa sa mga kapatid na si Carmelo at Carina kaya pilit itong nagtatanong. Nilapitan siya ni Mang Bert at sinabing hindi Tsino ang kayang balat kung Taiwanese ito na narinig naman ni Aling mila at umakmang pigilang si Mang Bert sa pagkuwento ngunit sa palagay ni Mang Bert na ito ay napapanahon na. Nagkuwento si Mang Bert tungkol sa isang magandang dalaga na nagtitinda ng bibingka na nakasalubong ang isang kotseng nagsabing papakyawin ang kanyang tinda kasama siya. Tumanggi ang babae ngunit dinukot siya ng mga kalalakihan at dinala sa isang lugar kung saan maraming kababaihan ang dinala. Pagtratrabahuin daw sila sa ibang bansa ngunit alam naman niya talaga ang kanilang kahahantungan ng mga babae doon. Dahil maganda si Celia ay nagustuhan ito ng anak ng namumuno sa sindikato na Taiwanese at hindi pinatay si Celia ngunit anak lamang ito kaya\'t hindi pa rin makatakas si Celia. Naging maluwag sila sa pagbabantay kay Celia dahil alam nila ang relasyon nito sa anak ng pinuno kaya\'t minsan na nahawakan ni Celia ang telepono ay tumawag siya sa NBI at nalaman ang kanilang lokasyon. Sumungod ang NBI at napatay ang karamihan sa sindikato at nahuli ang iba. Napalaya ang ibang mga babae at si Celia naman ay nakatakas din. Nakabalik si Celia sa kanilang lugar ay nagkita sila uli ni Milo na matagal ng may gusto sa kanya. Kahit na alam na ni Milo na buntis si Celia ay pinakasalan pa rin niya ito. Natapos ang kuwento at natuwa si Clarissa sa action at love story ng kanyang ama. Hindi nito naintidihan ang totoong ibig sabihin ng kuwento. Pagkatpos ng usapan ay nagpalamat si Aling Mila sa pag-big ng kanyang asawa.'